The sims krónikák

A The Sims Kertvárosi Krónikák a vadonatúj The Sims Krónikák termékvonal első játéka. Játszd el simed életének nagy pillanatait a The Sims leegyszerűsített, laptopbarát verziójában. Az új, lebilincselő történetmódban simed életét egy romantikus, drámai fordulatokban gazdag történet mentén irányíthatod, miközben teljesen egyedi, szórakoztató játékot játszol. A történet előrehaladtával a legkülönfélébb menő jutalomtárgyak válnak elérhetővé számodra. A nyitott végű, klasszikus játékmódban pedig te hozod létre a simeket, és életük nagy pillanataival együtt teljesen úgy irányítod őket, ahogyan neked tetszik. A kapcsolattartás sem szűnik meg: használhatod saját azonnali üzenő rendszeredet és e-mailedet úgy, hogy közben meg sem kell szakítanod a játékot.

Áttekintés

* Két történet főhősének életét is irányíthatod a vadonatúj történet játékmód segítségével. A játék kezdetén Riley sztorijával ismerkedhetsz meg, egy lányéval, aki új életet szeretne kezdeni, ezért hazatér nagynénjéhez, ahol új barátokkal ismerkedik meg, új tapasztalatokkal és élményekkel lesz gazdagabb, és váratlan meglepetésekkel kell szembenéznie. A második, bónusztörténettel a jól szituált Vince high-tech kérójába és életébe nyerhetsz betekintést, akinek szinte mindene megvan, csak éppen a szerelemben nincs szerencséje.
* Hozd létre saját történeteidet a nyitott végű klasszikus játékmódban, ahol te alakíthatod ki saját simjeidet, te tervezheted meg otthonukat, és te valósíthatod meg álmaikat, vagy éppen meghiúsíthatod azokat.
* Megelevenednek az élet legnagyobb pillanatai az első randitól az első álláson keresztül a nagy ő megtalálásán át a családalapításig és azon tovább, így részt vehetsz simed legfontosabb pillanatainak felejthetetlen élményében.
* Soha nem volt ilyen könnyű a játék, különösen laptopon. Az egyszerű játékmenettel a lehető legkényelmesebb módon irányíthatod a játékot akár otthon, akár utazás közben. Ezt a játékban használható gyorsbillentyűk, és egy új, automatikus szünet funkció teszi lehetővé, mely megkönnyíti a játék leállítását és elindítását a laptop lezárásakor és felnyitásakor
* Legyél kreatív, maradj kapcsolatban! Használd saját azonnali üzenő rendszeredet vagy e-mailedet, miközben a játék egy másik ablakban fut.
* Egy vadonatúj termékcsalád első játéka ez, amit hamarosan további részek követnek: A The Sims Állatos Krónikákban a kiszámíthatatlan kedvenceket kell gondozni és kiképezni, a The Sims Hajótörött Krónikákban pedig egy lakatlan szigeten kell simjeidnek új életet kezdeni. A klasszikus játékmenet mellett ezekben a The Sims Krónikák játékokban is rendelkezésedre áll majd a az irányított történet játékmód, valamint a laptopbarát irányítás és funkciók, melyeknek köszönhetően akár utazás közben is játszhatsz kedvelt játékoddal!
* A **The Sims Állatos Krónikák** a vadonatúj The Sims Krónikák termékvonal második játéka lesz.

Játssz kutyáiddal és macskáiddal, képezd ki és gondozd őket, de számíts megannyi váratlan fordulatra a The Sims™ könnyen játszható, laptopbarát verziójával.

A The Sims Állatos Krónikák kétféle módon is játszható - a lebilincselő történet módban különféle versenyszámokon kell bizonyítanod, hogy érdemes vagy a helyi állatkiállítás versenyének első helyezésére, és meg kell ismerned a különféle állatszemélyiségek betanításának módjait. A történet előrehaladtával a legkülönfélébb menő jutalomtárgyak válnak elérhetővé számodra.

A nyitott végű, klasszikus játékmódban pedig te hozod létre a simeket és állataikat, te tervezed meg otthonukat, és úgy irányítod életüket, ahogyan neked tetszik.

2 új történettel ismerkedhetsz meg az irányított módban
 - Légy Alice, akinek meg kell nyernie a helyi Kutyakiállítás versenyét (és ezzel egy nagy zsák pénzt) szeretetreméltó kutyusával, Samuval, hogy megmenthesse a házukat. Vagy kövesd Stephent, a főszakácsot, akinek a jól kiszámítható életén eluralkodik a káosz, mikor ráveszik, hogy vigyázzon az unokatestvérének elkényeztetett macskájára, Somára.

Vadonatúj Kutyakiállítás - Simjeid kiképezhetik háziállataikat, hogy bemutassanak bizonyos versenyszámokat, köztük a sétát, a libikókán való átsétálást, átfutást az alagutakon és akadályok átugrását.
Nyílt végű, szabad játékmód - Készítsd el simedet és állatait (válassz 70 kutya- és 30 macskafajta közül), teljesítsd vágyaikat, vagy törd össze álmaikat. Mondd el a történetüket!
Soha nem volt még ilyen egyszerű

Laptopon játszani - Egyszerű gyorsbillentyűk és egy új automatikus szünet funkció teszi lehetővé, hogy gyorsan indíthasd és bezárhasd a játékot a Laptop kinyitásakor vagy becsukásakor.
Légy kreatív, miközben kapcsolatban maradhatsz a többiekkel - Maradj kapcsolatban barátaiddal, használd a saját üzenetküldődet vagy írj e-mailt, miközben a játék saját ablakában fut.

A **The Sims Hajótörött Krónikák** a vadonatúj The Sims Krónikák termékvonal harmadik játéka lesz. Simjeid ezúttal egy lakatlan trópusi szigetre kerülnek. A segítségeddel új életet kezdhetnek az érintetlen paradicsomban a The Sims könnyen játszható, laptopbarát verziójával.

A The Sims Hajótörött Krónikák két nagyszerű játékmóddal  örvendezteti meg a játékosokat. A vadonatúj történet módban felderítheted a szigetet, menedéketé építhetsz, gondoskodhatsz élelemről, kényelemről és szórakozásról. A történet előrehaladtával a legkülönfélébb jutalomtárgyak válnak elérhetővé számodra.

A nyitott végű, klasszikus játékmódban pedig te hozod létre a simeket és te határozod meg, hogyan építik fel otthonukat a szigeten. A víz bármit a partra  moshat, és te döntöd el, hogyan alakul történetük. A The Sims Hajótörött Krónikák  2008 februárjában ér partot.